جمهور باشقانلیغی مطبوعات خیدمتی‌نین کاتیبی فخرالدین آلتون سوریه ساحه‌سینده فعالیت‌لرین تورکیه-‌نین بایراغینا اوزادیلان اللر قیریلانادک داوام ائدجگینی آچیقلاییب.
33 عسگرین سوریه رژیم عنصورلاری طرفیندن شهید ائدیلمه‌سی باره‌ده آچیقلاما وئرن آلتون بو قانین یئرده قالمایاجاغینی وورغولاییب.
او دئییب کی، سلاحینی عسگرلریمیزه توتان غیری-قانونی رژیم میلیس‌لرینه جاواب وئریلمه‌سی قرارا آلیندی. هاوا و قورودان دستک‌لنه‌رک رژیمین معینلشدیریلن بوتون هدف‌لری آتش آلتینا آلینمیش‌دیر، آلینماقدا دا داوام ائدیر.
عدالت و اینکیشاف پارتیسی‌نین سؤزچوسو عمر چلیک ده موضوع ایله باغلی آچیقلاماسیندا "قاتیل رژیم و اونا جسارت وئرن‌لر بو خاینلیگین حسابینی ان آغیر شکیلده وئره‌جک‌لر" دئییب.
